
EH Bildu Nafarroa talde parlamentarioko foru parlamentari Mikel Zabaleta Aramendiak, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuko Lurralde Kohesiorako Departamentuari, idatziz erantzun ditzan:
Muturreko fenomeno meteorologikoak gero eta maizago gertatzen ari dira planetan, krisi klimatikoaren ondorioz. Sarritan, gertakari horiek kalte larriak eragiten dituzte azpiegitura publikoetan, eta, beraz, beharrezkoa da tresna eta baliabide egokiak izatea mehatxu horri aurre egiteko. Hori dela-eta, honako galdera hauek egiten ditut, idatziz erantzun dakien:
Legeak zer baldintza ezartzen ditu, toki-entitate batek muturreko fenomeno meteorologikoen kasuan Lurralde Kohesiorako Departamentuaren aparteko laguntzak edo dirulaguntzak jaso ahal izan ditzan?
Ba al dago denbora-tarte jakin batean gertatu beharreko gutxieneko prezipitazio kopururik aparteko laguntza horiek jaso ahal izateko?

